שמואל שורש

שמואל שורש (שטרנברג) (11 בינואר 1913 - 13 בנובמבר 1981) היה איש ציבור ישראלי שעמד בראש המועצות האזוריות קישון ונהלל וכיהן כחבר הכנסת מטעם מפא"י ומפלגת העבודה.

ביוגרפיה
שורש נולד ברובנו שברוסיה בשם שמואל שטרנברג. משפחתו עלתה לארץ ישראל בשנת 1924 והתיישבה בבלפוריה. הוא סיים את לימודיו בבית הספר הריאלי בחיפה ומשנת 1927 היה חבר בתנועת הנוער העובד והלומד. בנעוריו הוא החל לפעול גם בארגון ההגנה.

בשנת 1934 מונה שורש לנציג המרכז החקלאי במגדיאל. ב-1936 הוא נמנה עם מייסדי מושב העובדים בית שערים, בה היה פעיל בין השאר בוועדת הנוער. בשנת 1945 נבחר לראש המועצה האזורית קישון, ובשנת 1946 לראש המועצה המשותפת של קישון ונהלל. הוא המשיך בתפקיד זה עד תחילת 1949. לאחר מכן הוא נבחר לחבר מזכירות תנועת המושבים (1948). בשנת 1953 הוא מונה למנהל המחלקה הכלכלית במשרד החקלאות.

שורש כיהן כחבר הכנסת מטעם מפא"י ומפלגת העבודה במשך ארבע כנסות רצופות, החל מהכנסת השלישית. במהלך 14 שנותיו בכנסת הוא פעל בוועדת הכספים, ועדת הכלכלה, ועדת הפנים וועדת הכנסת.

לקריאה נוספת
 שמואל שורש: האדם, פועלו והגותו, עריכה: נתן פרמינגר, 1982.

קישורים חיצוניים

הערות שוליים

חברי כנסת מטעם מפא"י
חברי כנסת מטעם המערך מפא"י-אחדות העבודה
חברי כנסת מטעם העבודה
חברי כנסת מטעם המערך עבודה-מפ"ם
חברי הכנסת השלישית
חברי הכנסת הרביעית
חברי הכנסת החמישית
חברי הכנסת השישית
בוגרי הנוער העובד והלומד
ישראלים ילידי רוסיה
אנשי העלייה הרביעית
יהודים מווהלין
לוחמי ההגנה
עובדי משרד החקלאות
ראשי מועצות אזוריות קישון ונהלל
מייסדי מושבים
בלפוריה: אישים
בית שערים (מושב): אישים
ישראלים שנולדו ב-1913
ישראלים שנפטרו ב-1981